تورکیه جمهوریتی ملی مدافعه وزیری خلوصی آقر, ارمنستان نینگ, ینه ده کوپراق بشری جرم گه مرتکب بولمسدن اشغال ایتگن توپراق لردن چیقیشی کیره ک ایکن لیگی نی معلوم قیلدی.
آقر, تورکیه قوراللی کوچ لری قوماندانی سترجنرال یاشر گولر و باشقه قوماندان لرنینگ اشتراکی بیلن بیر ویدیوکنفرانس ترتیب له دی.
خوفسیزلیک دایره سیده شرقی اورته ییر دینگیزی ده گی ینگیلیک لر, ترور تشکیلات لری گه قرشی عملیات لر و ینگی تور کرونا ویروس گه قرشی کوره ش بوییچه آلینگن تدبیر لر باره سیده هم بحث ایتیلگن ییغیلیشده, آقر, آذربایجان قوراللی کوچ لری نینگ اشغال آستیده گی توپراق لری نی قوتقریش اوچون باشلتگن عملیات توغریسیده هم سوز یوریتدی.
حقلی کوره ش لری بوییچه آذربایجان تورک لری نینگ یانیده ایکن لیک لری نی بیلدیرگن آقر, آذربایجان نینگ اشغال ایتیلگن اوز توپراق لری نینگ بیریلیشی و باسقینچی ارمنستان نینگ اشغال ایتگن توپراق لر نی ترک ایتیشی نی طلب ایتگن لیگی نی ایسله تیب اوتدی.
آقر, ارمنستان نینگ آذربایجان ده گی عادی اهالی نی هدف قیلیب آلگن لیگی توغریسیده بیرگن بیاناتیده, "ارمنستان عادی اهالی نی هدف قیلیب آلیب اوروش جرمی گه مرتکب بولماقده.  اوشبو وضعیت نینگ همه تامانیدن بیلینیشی کیره ک.  باله, عیال و قری دیمسدن معصوم عادی اهالی نی هدف قیلیب آلیاتگن ارمنستان رهبرلری, اوز خلقی و بشریت وجدانی طرفیدن بهالنتیریله دی.  ارمنستان نینگ ینه ده کوپراق بشری جرم گه مرتکب بولمسدن اشغال ایتگن توپراق لر دن زودلیک بیلن چیقیشی, ترور تشکیلات لری بیلن همکارلیک قیلمس لیگی, منطقه گه کیتیرگن مزدور عسکر لر نی هم زودلیک بیلن ساحه دن چیقاریشی کیره ک" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
